Al Jazeera English - Wikipedia

# Al Jazeera English

### From Wikipedia

Al Jazeera English
Mula Siaran | 15 November 2006
Tamat Siaran | -
Jenis Saluran | Berita, Hal Ehwal Semasa
Waktu Siaran | 24 Jam
Syarikat Induk | Al Jazeera Satellite Network
Slogan | Setting the News Agenda
Negara | Qatar
Ibu Pejabat | Doha
Pusat Penyiaran | Doha, Kuala Lumpur, London, Washington, D.C.
Pengarah Urusan | Nigel Parson
Ketua Editor | Ahmad al-Sheikh
Laman Sawang | http://english.aljazeera.net

Al Jazeera English merupakan saluran berita dan hal ehwal semasa 24 jam yang berpangkalan di Doha, Qatar. Selain Doha, Al Jazeera English bersiaran secara langsung melalui tiga pusat penyiaran beritanya di Kuala Lumpur, London dan Washington. Ia adalah saluran berita berbahasa Inggeris pertama di dunia yang berpangkalan di Timur Tengah. Al Jazeera English secara rasmi memulakan siaran tepat pada pukul 8 malam waktu Malaysia bersamaan 15 November 2006 kepada lebih 80 juta isi rumah seluruh dunia, sekali ganda lebih daripada jangkaan awal mereka.

Al Jazeera English menjanjikan liputan terbaik menerusi gabungan suara serantau melalui pendekatan global tanpa pandangan negara-negara Barat untuk lebih 1 bilion penutur bahasa Inggeris. Ia juga merupakan rangkaian televisyen definisi tinggi yang pertama di dunia. Al Jazeera English kini merupakan antara tiga saluran berita 24 jam berbahasa Inggeris terbesar di dunia selepas BBC World dan CNN International.

## [Sunting] Program

Rancangan dan program yang disiarkan disaluran Al Jazeera English terdiri daripada program faktual seperti laporan dan analisis berita & isu semasa, temuramah & debat langsung, rencana, laporan niaga, cuaca, berita sukan dan hiburan. Berikut adalah senarai beberapa program yang disiarkan oleh Al Jazeera English.

- Berita

  News
  Laporan berita terkini selama 30 minit dari pusat penyiaran berita Al Jazeera English di Doha, Kuala Lumpur, London atau Washington.

  Newshour
  Laporan berita terkini selama 60 minit menghubungkan pusat penyiaran berita Al Jazeera English di Doha, Kuala Lumpur, London dan Washington.

  News Review
  Ulasan dan rumusan berita harian dari Al Jazeera English.

- Temuramah & Debat

  101 East
  Sebuah program diskusi mingguan yang diacarakan oleh Teymoor Nabili membincangkan isu semasa, ekonomi dan politik Asia.

  Everywoman
  Sebuah program diskusi yang diacarakan oleh Shahnaz Pakravan membincangkan isu-isu wanita sejagat.

  Riz Khan
  Sebuah program soal jawab yang diacarakan oleh Riz Khan dengan penglibatan para penonton dan panel jemputan khas membincangkan isu-isu yang dibangkitkan.

  Frost Over the World
  Sebuah program temuramah khas yang diacarakan oleh David Frost dengan tetamu-tetamu undangan khas membincangkan isu hal ehwal semasa mingguan.

- Rencana

  48
  Amanda Palmer membawa penonton kembara ke bandaraya dan destinasi pelancongan menarik di serata dunia dalam hanya 48 jam.

  Witness
  Sebuah program rencana pendek harian yang diacarakan oleh Rageh Omaar.

  People & Power
  Sebuah program rencana dwimingguan yang mengisahkan kepada kuasa dan insaniah. Rancangan ini diacarakan oleh Dr. Shereen El Feki, Juliana Ruhfus dan Sapna Bhatia.

  Listening Post
  Richard Gizbert dan Al Jazeera English mengulas bagaimana organisasi media antarabangsa lain melaporkan berita dan isu semasa serta paparan laporan berita sumbangan para penonton.

- Sukan

  Sportworld
  Sebuah program mingguan sukan yang diacarakan oleh Brendan Connor dan Dara MacIntosh.

## [Sunting] Personaliti Berita

Tenaga kerja hadapan tabir Al Jazeera English terdiri daripada para pemberita dan wartawan yang berpengalaman. Al Jazeera English juga telah berjaya memikat banyak nama-nama besar dan tersohor dalam bidang penyiaran berita seperti Riz Khan, David Frost, Rageh Omaar dan Teymoor Nabili. Berikut adalah senarai tenaga kerja hadapan tabir Al Jazeera English.

- Dalal Azar - (Arab News Network)
- Felicity Barr - (ITN)
- Stephen Cole - (BBC)
- Jane Dutton - (BBC, CNN)
- Imran Garda - (SuperSport)
- Alan Fisher - (GMTV)
- David Foster - (Sky)
- David Frost - (BBC, ITV)
- Steff Gaulter - (Sky)
- Shiulie Ghosh - (ITN)
- Kimberly Halkett - (Global TV)
- David Hawkins - (CBS News)
- Kamahl Santamaria - (Sky Australia)
- Darren Jordon - (BBC)

- Riz Khan - (BBC & CNN)
- Dave Marash - (ABC)
- Teymoor Nabili - (BBC & CNBC Asia)
- Maryam Nemazee - (Russia Today)
- Rageh Omaar - (BBC)
- Veronica Pedrosa - (BBC & CNN)
- Shahnaz Pakravan - (BBC, ITN)
- So Rahman - (Granada, ITV, BBC, Channel 4, CNN)
- Josh Rushing
- Mark Seddon
- Barbara Serra - (Sky)
- Lauren Taylor - (ITN)
- Sami Zeidan - (CNBC Arabia, CNN)

## [Sunting] Jabatan berita

Al Jazeera English mempunyai 21 jabatan sokongan berita di serata dunia bagi menyedia, mengumpul dan melapor laporan & analisis berita kepada empat pusat penyiaran beritanya di Doha, Kuala Lumpur, London dan Washington. Selain itu ia turut berkongi sumber dan tenaga manusia dengan 42 jabatan sokongan berita Al Jazeera dan bercadang untuk mengembangkan lagi jabatan sokongan beritanya di masa hadapan.

### [Sunting] Afrika

Lokasi Jabatan Sokongan Berita: Kaherah, Abidjan, Nairobi, Johannesburg dan Harare.
Wartawan: Amr El Kahky, Gabi Menezes, Haru Mutasa, Kalay Maistry dan Farai Sevenzo.

### [Sunting] Amerika

Pusat Penyiaran: Washington, D.C..
Penyampai Berita: Dave Marash, Kimberly Halkett dan Ghida Fakhry.
Wartawan: Viviana Hurtado dan Rob Reynolds.
Lokasi Jabatan Sokongan Berita: Buenos Aires, Caracas dan New York.
Wartawan: Lucia Newman, Mariana Sanchez, Mark Seddon dan Kristen Saloomey.

### [Sunting] Asia & Australasia

Pusat Penyiaran: Kuala Lumpur.
Penyampai Berita: Veronica Pedrosa, Teymoor Nabili, Divya Gopalan dan Hamish MacDonald.
Wartawan: Tony Birtley dan David Hawkins.
Lokasi Jabatan Sokongan Berita: Beijing, Delhi, Islamabad, Jakarta, Manila dan Sydney.
Wartawan: Tony Cheng, Zain Awan, Rajesh Sundaram, Kamal Hyder, Marga Ortigas dan Dan Nolan.

### [Sunting] Eropah

Pusat Penyiaran: London.
Penyampai Berita: Felicity Barr, Nick Clark, Stephen Cole dan Barbara Serra.
Wartwawan: Alan Fisher.
Lokasi Jabatan Sokongan Berita: Athens dan Moscow.
Wartawan: Barnaby Phillips dan Jonah Hull.

### [Sunting] Timur Tengah

Pusat Penyiaran: Doha.
Penyampai Berita: Sami Zeidan, Shiulie Ghosh, Kamahl Santamaria dan Darren Jordon.
Wartawan: Hoda Abdel-Hamid, Hashem Ahelbarra, James Bays, John Cookson dan Mike Hanna.
Lokasi Jabatan Sokongan Berita: Beirut, Baitulmuqaddis, Ramallah dan Gaza.
Wartawan: Zeina Khodr, Rula Amin, Jacky Rowland dan Walid Batrawi.

## [Sunting] Petikan

Berikut adalah beberapa petikan menarik dari saluran Al Jazeera English.

- "Lakukan perkara yang betul, untuk tujuan yang benar. Dan itulah yang saya lihat Al Jazeera lakukan." - Josh Rushing, 2006, Al Jazeera English.

- "Saya dengar lebih banyak mengenai kebenaran, dan mendapat kebenaran dalam cerita saya, bandingkan dengan mengawal maklumat, seperti yang saya lakukan semasa menjadi jurucakap. - Josh Rushing, 2006, Al Jazeera English.

- "Kita akan melihat disemua kawasan yang diabaikan oleh media barat." - Dave Marash, 2006, Al Jazeera English.

- "Sekiranya ia (berita) wajar, ianya akan keudara, mahupun ia Bush ataupun Bin Laden." - Barbara Serra, 2006, Al Jazeera English.

## [Sunting] Pautan luar

- Laman rasmi

Diperolehi daripada "http://ms.wikipedia.org../../../a/l/_/Al_Jazeera_English_3f0f.html"

Kategori: Saluran berita

##### Views

- Rencana
- Perbincangan
- Semakan terkini

##### Cari

##### Bahasa lain

- العربية
- English
- Français
- Polski